**ԱՌԱՋԱՐԿՆԵՐԻ ՀԱՐՑՄԱՆ ՄԱՍՆԱԿՑԻ ՀՐԱՀԱՆԳ**

«ԱՐՄԵՆՏԵԼ» ՓԲԸ 2016 Թ. ԿԱՐԻՔՆԵՐԻ ՀԱՄԱՐ SYMANTEC / VERITAS ԼԻՑԵՆԶԻԱՆԵՐԻ ՄԱՏԱԿԱՐԱՐԻ ԸՆՏՐՈՒԹՅԱՆ ARM-R 015/15 ԱՌԱՋԱՐԿՆԵՐԻ ՀԱՐՑՈՒՄ

Երևան, 2015

1. **Առաջարկների հարցման առարկան**

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր ընկերությանը (այսուհետ՝ Մասնակից) մասնակցելու “ԱրմենՏել” ՓԲԸ համար SYMANTEC / VERITAS լիցենզիաների մատակարարի ընտրության ARM-R 015/15 առաջարկների հարցում (այսուհետ՝ ԱՀ):

ԱՀ շրջանակներում դիտարկվող լիցենզիաների մասնագիրը բերված է [**Հավելված 1**](#Հավելված1)-ում:

[Հավելված 1](#Հավելված1)-ում ներկայացված ծավալը համարվում է կանխատեսվող, օգտագործվում է բացառապես Մասնակիցների առաջարկների համեմատության համար և չի ենթադրում Պատվիրատուի պարտավորություն ձեռք բելերու լիցենզիաների հենց այդ քանակը:

ԱՀ արդյունքում Պատվիրատուն կընտրի մեկ հիմնական, մեկ պահուստային մատակարար:

ԱՀ հաղթողի հետ կարող է կնքվել մեկանգամյա պայմանագիր ըստ [**Հավելված 2**](#Contract) ձևանմուշի` լիցենզիաները 01.01.2016-31.12.2016 ժամկետով երկարաձգելու նպատակով:

1. **ԱՀ անցկացման կարգը**

ԱՀ անցկացման հետ կապված բոլոր հարցերով Պատվիրատուի կոնտակտային անձ՝

* **Անուն, ազգանուն՝** Ասյա Այվազյան
* **Պաշտոն՝** Գնումների և պայմանագրերի մոնիտորինգի բաժնի առաջատար մասնագետ
* **Հասցե՝** ք. Երևան, Ազատության 24/1, 1-ին հարկ
* **Էլեկտրոնային հասցե՝** Aayvazyan@beeline.am
* **Հեռախոս `** (+374) 10 29 05 85, (+374) 91 777 818

ԱՀ անցկացվում է 4 փուլով:

**2.1. Փուլ 1՝ Մասնակիցներից առաջարկների հավաքագրում**

* Պատվիրատուն հրապարակում է Առաջարկների հարցման մասնակցի հրահանգը (այսուհետ՝ ԱՀՄՀ) [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Մասնակիցը ծանոթանում է ԱՀՄՀ հետ, որից հետո պատրաստում է առաջարկ և այն ուղարկում Պատվիրատուին:

**2.1.1 Մասնակցի առաջարկի կազմին ներկայացվող պահանջները**

Առաջարկը պետք է ներառի՝

1. Կոմերցիոն առաջարկ (ձևը բերված է [**Հավելված**](#Arajark) **1** -ում և փոփոխման ենթակա չէ):
2. Symantec ընկերության կողմից լիազորման նամակ, համաձայն որի մասնակիցը իրավունք ունի իրականացնելու Symantec/Veritas լիցենզիցաների վաճառք ՀՀ տարածքում:
3. Գաղտնի տեղեկատվության չհրապարակման մասին հայտարարագիր (ձևը ներկայացված է [**Հավելված 3**](#Հավելված3)-ում և փոփոխման ենթակա չէ)
4. Շահագրգռվածության բացակայության նամակ (ձևը ներկայացված է [**Հավելված 4**](#Հավելված4)-ում և փոփոխման ենթակա չէ)
5. Հաճախորդի քարտ (ձևը ներկայացված է [**Հավելված 5**](#Հավելված5)-ում և փոփոխման ենթակա չէ)

Պատվիրատուն իրեն իրավունք է վերապահում չդիտարկել Մասնակցի առաջարկը, եթե առաջարկվող փաստաթղթերի կազմը և կամ դրանց ձևաչափը չի համապատասխանում ԱՀՄՀ 2.1.1 կետի պահանջներին:

* + 1. **Առաջարկի կազմի մեջ մտնող փաստաթղթերի բովանդակությանը ներկայացվող պահանջները**
* Մասնակցի առաջարկը պետք է ներառի [Հավելված 1](#Հավելված1)-ում թվաչկված լիցենզիաների ամբողջ ցանկը:
* Բոլոր գները պետք է ներկայացվեն ռեզիդենտների կողմից հայկական դրամով (AMD): Բոլոր գումարները նշվում են առանց ԱԱՀ:
* Հայաստանի Հանրապետության ոչ ռեզիդենտները ներկայացնում են կոմերցիոն առաջարկը ԱՄՆ դոլարով (USD) կամ այլ արժույթով: Բոլոր գումարները նշվում են առանց ԱԱՀ: Ոչ ռեզիդենտ մասնակիցները տրամադրում են կոմերցիոն առաջարկը՝ հաշվի առնելով ոչ ռեզիդենտի շահութահարկը ԾԱ/լիցենզիաների համար՝ 10% չափով: ՀՀ Հարկային օրենսդրության համաձայն կիրառվում է ոչ ռեզիդենտի շահութահարկ 10% ոչ ռեզիդենտ ընկերության կողմից ԾԱ/լիցենզիաների մատակարարման դեպքում: Պատվիրատուն, գործելով որպես հարկային գործակալ, ոչ ռեզիդենտ ընկերությունից պահում է ոչ ռեզիդենի շահույթի վճարման ենթական համապատասխան գումարներից և վճարում է ոչ ռեզիդենտի շահութահարկը ՀՀ պետական բյուջե: Ոչ ռեզիդենտ մասնակցի բնակության երկրի և Հայաստանի Հանրապետության միջև կրկնակի հարկումից խուսափելու համապատասխան հուշագրի առկայության դեպքում կրկնակի հարկման մասին հարցը լուծվում է, հաշվի առնելով՝ տվյալ Հուշագրի դրույթները, Հայաստանի Հանրապետության հարկային օրենսդրության դրույթները, ծառայությունների մատուցման ժամկետը, տրամադրվող ծառայությունների բնույթը, ծառայությունների տրամադրման եղանակը և այլ անհրաժեշտ տվյալներ: Կրկնակի հարկումից խուսափելու մասին հարցը պարզաբանելու համար ոչ ռեզիդենտ մասնակիցը համապատասխան նամակով կարող է դիմել Պատվիրատուի կոնտակտային անձին՝ տրամադրելով վերոհիշյալ տվյալները:
* Տարբեր տարադրամներով առաջարկները կբերվեն արժույթի մեկ հիմքի և սկզբնական համեմատությունը կիրականացվի` օգտագործելով Հայաստանի Հանրապետության Կենտրոնական բանկի (ՀՀ ԿԲ) փոխարժեքը կոմերցիոն առաջարկի ընդունման օրվա դրությամբ:
* Մասնակցի հաղթանակի դեպքում կոմերցիոն առաջարկում մասնակցի կողմից ներկայացված գները կարող են ամրագրվել ԱՀ անցկացման արդյունքների հիման վրա կնքված պայմանագրում և չեն կարող վերանայվել բարձրացման ուղղությամբ պայմանագրի ժամկետի ողջ ընթացքում (մինչև 31.12.2016) նույնիսկ արժութային զգալի տատանումների դեպքում:
* Պատվիրատուն առաջարկում է մասնակցին վճարման հետևյալ պայմանները.
  + Ընդունման ակտի ստորագրումից հետո 60 օրացուցային օր
  + Ընդունման ակտի ստորագրումից հետո 90 օրացուցային օր
  + Ընդունման ակտի ստորագրումից հետո 180 օրացուցային օր
* Վճարման տարբեր պայմաններով առաջարկները կհամեմատվեն ըստ Պատվիրատուի ազատ շրջանառու միջոցների եկամտաբերության:
* ԱՀ ավարտից հետո Հաղթողը և Պատվիրատում կարող են համաձայնության գալ վճարման ժամկետի կրճատման վերաբերյալ` ծառայությունների և սարքավորման գնի իջեցման դիմաց, սակայն սա չի ենթադրում Պատվիրատուի պարտավորություն ընդունել Հաղթողի` վճարման պայմանի կրճատման վերաբերյալ առաջարկը:
* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի պահից առնվազն 60 օրացուցային օր:
* Կոմերցիոն առաջարկը պետք է ուժի մեջ լինի մինչև 31.12.2016թ.:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը.

1. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև EXCEL ձևաչափով (ֆայլերի անունները КП.pdf և КП.xlsx),
2. Symantec ընկերության կողմից լիազորման նամակ, համաձայն որի մասնակիցը իրավունք ունի իրականացնելու Symantec/Veritas լիցենզիցաների վաճառք ՀՀ տարածքում` Նամակ.pdf:
3. Հաճախորդի քարտ` Քարտ.doc,
4. Գաղտնի տեղեկատվության չհրապարակման մասին հայտարարագիր` NDA.pdf,
5. Նամակ շահագրգռվածության բացակայության մասին` Չշահագրգռվածություն.pdf:

* Փաստաթղթերի սկան արված պատճեններին ներկայացվող պահանջներ`
  + Փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + Սկան արված պատճենի հստակությունը պետք է ապահովի փաստաթղթի ընթերցանելիությունը:
  + Կոմմերցիոն առաջարկի, Գաղտնի տեղեկատվության չհրապարակման մասին հայտարարագրի, Շահագրգռվածության բացակայության մասին նամակի բոլոր էջերը պետք է ստորագրված լինեն Մասնակցի կամ առաջարկ ներկայացնելու լիազորություն ունեցող ներկայացուցչի կողմից և հաստատված լինեն կնիքով (կնիքի առկայության դեպքում):
* Մասնակիցը միավորում է հետևյալ ֆայլերը.

1. КП.pdf
2. КП.xlsx
3. Նամակ.pdf
4. Քարտ.doc
5. NDA.pdf
6. Չշահագրգռվածություն.pdf

RAR ֆորմատի **մեկ** արխիվում (ֆայլի անունը` «Մասնակցի անունը` Veritas»).

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

* Մասնակիցն ուղարկում է ԱՊՀՄՀ էլեկտրոնային առաջարկը [Հավելված 6](#Հավելված6)-ում (էլեկտրոնային առաջարկների ներկայացման կարգ) նախատեսված կարգով **15.09.2015թ. ժամը 15:00 (տեղական ժամանակով)** ոչ ուշ ժամկետում:
* Առաջարկների բացումը տեղի կունենա Ազատության 24/1, 1-ին հարկ հասցեով, ժամը **15:00 (տեղական ժամանակով):** Մասնակիցները, ովքեր ցանկանում են մասնակցել առաջարկների բացմանը, պետք է ներկայացնեն տեղեկատվություն իրենց ներկայացուցչի ԱԱՀ վերաբերյալ **14.09.2015 15:00** տեղական ժամանակով (Տեղեկատվությունը անհրաժեշտ է ուղարկել [Aayvazyan@beeline.am](mailto:Aayvazyan@beeline.am) հասցեին: Առաջարկների բացման օրը մասնակցի ներկայացուցիչը պետք է ունենա անձը հաստատող փաստաթուղթ:)

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **10.09.2015թ**. **18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **11.09.2015թ. 18:00 (տեղական ժամանակով):**
* **15.09.2015թ. ժամը** **15:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ 2 բաժնում նշված կոնտակտային անձից պարզաբանում խնդրել:
* Առաջարկ տրամադրելիս, առաջարկների հարցման մասնակիցները իրենց համաձայնությունն են տալիս կազմակերպության ֆինանսական կայունության և նրանց կողմից մատակարարի ընտրության ընթացակարգում նշված չափանիշներին համապատասխան պարտավորությունների չկատարման ռիսկերի գնահատման համար:

**2.2. Փուլ 2: Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը համապատասխանում է **ԱՀՄՀ 2.1.1-2.1.4** բաժինների պահանջներին**:**
2. Մասնակիցը համաձայն է պայմանագիր կնքել [Հավելված 2](#Հավելված2)-ի ձևով առանց որևէ փոփոխության:
3. Մասնակիցը պետք է լիազորված լինի արտադրողի կողմից իրականացնելու Symantec Veritas լիցենզիաների վերավաճառք Հայաստանի Հանրապետության տարածքում:
4. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ**:**
5. Մասնակիցը չունի ժամկետանց պարտքեր երրորդ անձանց առջև:
6. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
7. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել ԱՀ հաջորդ փուլերին այն Մասնակցին, որի առաջարկը չի համապատասխանում ԱՀՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցելու ԱՀ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ԱՀ-ին:
* ԱՀ անցկացման պահին որակազրկված մասնակիցներին չի թույլատրվում առաջարկների հարցմանը հետագա մասնակցությունը:

**2.3 Փուլ 3: Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը որակավորման պահանջներին՝ թվարկված ԱՊՀՄՀ 2.2 բաժնում:
* Փուլը կանցկացվի էլեկտրոնային աճուրդի ձևաչափով:Աճուրդի դրույքաչափը կլինի առաջարկի ընդհանուր արժեքը:
* Տարբեր արժույթներով առաջարկները կբերվեն արժութային մեկ հիմքի և կհամեմատվեն մասնակիցների կարճ ցուցակի հաստատման օրվա դրությամբ ՀՀ ԿԲ փոխարժեքի կուրսին համապատասխան:
* Պատվիրատուն իրեն իրավունք է վերապահում սահմանել մասնագրի յուրաքանչյուր տողի համար շեմային արժեքը (շեմային դրույքաչափը)` էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի կամ եթե առաջանան տեխնիկական խափանումներ “ԱրմենՏել” ընկերության կողմից), Պատվիրատուն կարող է անցկացնել կրկնակի էլեկտրոնային աճուրդ նույն կամ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4: Հաղթողի ընտրությունը և հայտարարումը**

* Յուրաքանչյուր մասնակից հաստատում է իր վերջնական դրույքաչափը բարելավված կոմերցիոն առաջարկի սկան արված տարբերակի տրամադրման միջոցով:
* Պատվիրատուն դասակարգում է երրորդ փուլի արդյունքներով ստացված բարելավված առաջարկները ըստ «առաջարկի նվազագույն արժեք» չափանիշի:
* Առաջարկների հարցման հաղթող կճանաչվի այն Մասնակիցը, որի բարելավված առաջարկին Պատվիրատուն կշնորհի Դաս 1:
* Պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս 2:
* ԱՀ հաղթողի հետ կարող է կնքվել պայմանագիր [Հավելված 2](#Հավելված2)-ի ձևաչափով:
* Պահուստային մատակարարը կարող է ներգրավվել ԱՀ առարկային վերաբերող լիցենզիայի մատակարարմանը Հաղթողի որակազրկման դեպքում կամ հաղթողի` պայմանագրի ստորագրումից հրաժարվելու դեպքում:
* Հաղթողը կտեղեկացվի կայացված որոշման մասին էլեկտրոնային փոստի միջոցով:
* ԱՀ հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) կայքերում:
* Կարճ ցուցակում ներառված, բայց հաղթող չճանաչված բոլոր մասնակիցները կտեղեկացվեն այդ որոշման պատճառների մասին էլեկտրոնային փոստի միջոցով ԱՀ այդ փուլի վերջանալուն պես:
* Պատվիրատուի հաճախորդ մասնակիցները, ինչպես նաև այն մասնակիցները, ովքեր համաձայն են դառնալ Պատվիրատուի բաժանորդ այլ հավասար պայմաններում կունենան առավելություն:

**3.** **Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ, եթե չեն պահպանվել սույն առաջարկների հարցման այլ ձևական պահանջները:
* Պատվիրատուն կարող է Առաջարկների հարցումըճանաչել չկայացած, եթե

1. Չի ստացվել ոչ մի առաջարկ
2. Ներկայացված առաջարկներից ոչ մեկը չի համապատասխանում որակավորման պահանջներին
3. Ստացվել է որակավորման պահանջներին համապատասխանող միայն մեկ առաջարկ:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մասնակցի հետ գնումների, մատակարարումների ոլորտում ցանկացած փոխհարաբերությունից հրաժարումը` Մատակարարի ընտրության անցկացվող միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգերի ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից*,
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը`

*Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*

1. Խարդախություն/ կաշառելու փորձը՝

*Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Առաջարկների հարցման կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*

1. *Էական տեղեկատվության հրապարակում (NDA պայմանների խախտում):*

**5. Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզուներով:
* ԱՀ հետ կապված բոլոր հարցերը կարգավորվում են Հայաստանի Հանրապետության օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ Պատվիրատուի կողմից ներկայացված բոլոր առաջարկները և ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, շնորհանդեսների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ՝**

* Հավելված1՝ Կոմերցիոն առաջարկ



* Հավելված2՝ Պայմանագրի տիպային ձև



* Հավելված3` Գաղտնի տեղեկատվության չհրապարակման մասին հայտարարագիր (NDA, ձևաչափ)



* Հավելված4` Շահագրգռվածության բացակայության մասին նամակ (ձևաչափ)



* Հավելված5`Հաճախորդի քարտ (ձևաչափ)



* Հավելված6՝ Էլեկտրոնային առաջարկների ներկայացման ձև

